ระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์พ.ศ. ๒๕๓๘[๑] เพื่อให้การพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์ เป็นไปด้วยความเรียบร้อยและตรงตามวัตถุประสงค์ของการจัดสร้างอาคารสงเคราะห์ข้าราชการและลูกจ้างประจำของกรุงเทพมหานครอาศัยอำนาจตามความในมาตรา๔๙ (๕) แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ และข้อ ๒๑แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ผู้ว่าราชการกรุงเทพมหานครจึงกำหนดระเบียบว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์ไว้ ดังต่อไปนี้ข้อ๑ ระเบียบนี้เรียกว่า ระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์ พ.ศ. ๒๕๓๘ข้อ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ให้ยกเลิกระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์ พ.ศ. ๒๕๓๒บรรดาระเบียบข้อบังคับ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้อาคารสงเคราะห์ หมายความว่า อาคารที่กรุงเทพมหานครจัดให้ข้าราชการและลูกจ้างประจำของกรุงเทพมหานครพักอาศัยเพื่อวัตถุประสงค์ในการสงเคราะห์เรื่องที่พักอาศัยและอยู่ในความดูแลของกองการเจ้าหน้าที่สำนักปลัดกรุงเทพมหานครข้าราชการ หมายความว่าข้าราชการกรุงเทพมหานครตามกฎหมายว่าด้วยระเบียบข้าราชการกรุงเทพมหานครลูกจ้างประจำ หมายความว่าลูกจ้างประจำของกรุงเทพมหานครรวมทั้งพนักงานและลูกจ้างประจำของการพาณิชย์ของกรุงเทพมหานครคณะกรรมการ หมายความว่า คณะกรรมการอาคารสงเคราะห์ข้าราชการและลูกจ้างประจำของกรุงเทพมหานครเงินบำรุงอาคารสงเคราะห์ หมายความว่าเงินที่ผู้ได้รับสิทธิเข้าพักอาศัยในอาคารสงเคราะห์จะต้องจ่ายให้แก่กรุงเทพมหานครตามระเบียบนี้รวมถึงดอกผลของเงินดังกล่าวด้วย[คำว่า กองการเจ้าหน้าที่ สำนักปลัดกรุงเทพมหานครแก้ไขเพิ่มเติมโดยระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๒) พ.ศ. ๒๕๕๔]ข้อ ๕[๒]ให้มีคณะกรรมการอาคารสงเคราะห์ข้าราชการและลูกจ้างประจำของกรุงเทพมหานคร ประกอบด้วย(๑) ปลัดกรุงเทพมหานคร ประธานกรรมการ(๒) รองปลัดกรุงเทพมหานคร รองประธานกรรมการสั่งราชการฝ่ายสวัสดิการกองการเจ้าหน้าที่ สำนักปลัดกรุงเทพมหานคร(๓)ผู้อำนวยการสำนักพัฒนาสังคม กรรมการ(๔) ผู้อำนวยการสำนักการคลัง กรรมการ(๕) ผู้อำนวยการสำนักการโยธา กรรมการ(๖)ผู้อำนวยการสำนักยุทธศาสตร์และประเมินผล กรรมการ(๗) ผู้อำนวยการสำนักงบประมาณกรุงเทพมหานคร กรรมการ(๘)ผู้อำนวยการสำนักงานกฎหมายและคดี กรรมการสำนักปลัดกรุงเทพมหานคร(๙)ผู้อำนวยการเขตซึ่งอาคารสงเคราะห์ตั้งอยู่ กรรมการ(๑๐) ผู้อำนวยการกองการเจ้าหน้าที่ กรรมการและเลขานุการสำนักปลัดกรุงเทพมหานคร(๑๑) หัวหน้าฝ่ายสวัสดิการ กองการเจ้าหน้าที่ กรรมการและสำนักปลัดกรุงเทพมหานคร ผู้ช่วยเลขานุการ(๑๒)เจ้าหน้าที่ในฝ่ายสวัสดิการ กองการเจ้าหน้าที่ ผู้ช่วยเลขานุการสำนักปลัดกรุงเทพมหานครที่ได้รับมอบหมายให้ดูแลงานด้านอาคารสงเคราะห์จำนวนหนึ่งคนข้อ ๖[๓]ให้คณะกรรมการมีอำนาจหน้าที่ดังนี้(๑) กำหนดแผนงานในการพัฒนาอาคารสงเคราะห์(๒)กำหนดหลักเกณฑ์ที่ผู้ได้รับสิทธิและผู้ร่วมพักอาศัยต้องปฏิบัติเท่าที่ไม่ขัดหรือแย้งกับระเบียบนี้(๓) อนุมัติการเข้าพักอาศัยในอาคารสงเคราะห์(๔) เพิกถอนสิทธิการเข้าพักอาศัยในอาคารสงเคราะห์(๕) กำหนดอัตราค่าใช้จ่ายตามข้อ ๑๓(๖)แต่งตั้งคณะอนุกรรมการหรือคณะทำงานเพื่อทำหน้าที่ตามที่คณะกรรมการมอบหมาย(๗) ดำเนินการใด ๆ เพื่อให้เป็นไปตามระเบียบนี้ข้อ๗ผู้มีสิทธิเข้าพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครจะต้องมีคุณสมบัติตามกำหนดและให้ผู้บังคับบัญชารับรองคุณสมบัติดังกล่าว คือ(๑)เป็นข้าราชการหรือลูกจ้างประจำของกรุงเทพมหานคร(๒)[๔]กรณีเป็นข้าราชการกรุงเทพมหานครสามัญ ต้องเป็นผู้ดำรงตำแหน่งประเภททั่วไปไม่เกินระดับชำนาญงาน ตำแหน่งประเภทวิชาการ ไม่เกินระดับชำนาญการกรณีเป็นข้าราชการครูและบุคลากรทางการศึกษากรุงเทพมหานครต้องเป็นผู้ดำรงตำแหน่งที่มีวิทยฐานะไม่เกินชำนาญการสำหรับลูกจ้างประจำต้องเป็นผู้มีอัตราค่าจ้างไม่เกินค่ากลางระหว่างเงินเดือนขั้นต่ำขั้นสูงของข้าราชการตำแหน่งประเภททั่วไประดับชำนาญงาน(๓)ไม่มีบ้านพักอาศัยเป็นของตนเองหรือคู่สมรส(๔)ไม่มีสิทธิได้รับเงินค่าเช่าบ้านตามกฎหมายว่าด้วยค่าเช่าบ้านข้าราชการ(๕)ไม่ได้รับการสงเคราะห์จากทางราชการ รัฐวิสาหกิจหรือธนาคารให้มีสิทธิกู้เงินเพื่อกิจการที่พักอาศัยของตนหรือคู่สมรส(๖)เป็นผู้มีความประพฤติดี ไม่เสพติดสุรา ของมึนเมา หรือยาเสพติดทุกชนิดไม่หมกมุ่นในการพนัน(๗)ตนเองหรือคู่สมรสไม่ได้เข้าพักอาศัยในอาคารสงเคราะห์ของกรุงเทพมหานครแห่งหนึ่งแห่งใดอยู่แล้ว(๘)ไม่เคยถูกเพิกถอนสิทธิการพักอาศัยในอาคารสงเคราะห์ของกรุงเทพมหานครมาก่อนข้อ๘ลำดับความสำคัญในการพิจารณาเข้าพักอาศัย(๑)บ้านที่พักอาศัยประสบอัคคีภัย ภัยธรรมชาติหรือวินาศภัยอื่น ๆจนไม่สามารถใช้เป็นที่พักอาศัยได้(๒)ต้องคำพิพากษาของศาลให้ออกจากที่อยู่เดิม(๓)บ้านที่พักอาศัยของตนหรือคู่สมรสถูกเวนคืน และกรณีเป็นที่ยุติว่าต้องออกจากที่พักอาศัยนั้น(๔)พักอยู่ในสถานที่ไม่เหมาะสมหรือไม่ถูกต้อง เช่น พักในวัด ที่ทำงาน กองขยะ(๕)เช่าบ้านอยู่หรืออาศัยผู้อื่นอยู่(๖)อยู่ไกลที่ทำงานการเดินทางไม่สะดวก(๗)เหตุจำเป็นอื่น ๆข้อ๙ผู้ได้รับสิทธิเข้าพักอาศัยในอาคารสงเคราะห์จะต้องเข้าพักอาศัยเองห้ามมิให้บุคคลอื่นเข้าพักอาศัยแทน หรือร่วมพักอาศัย หรือใช้ประโยชน์ยกเว้นบุคคลซึ่งคณะกรรมการอนุญาตเท่านั้นที่จะร่วมพักอาศัยด้วยได้การพักอาศัยในอาคารสงเคราะห์ผู้พักอาศัยจะต้องปฏิบัติดังนี้(๑)ปฏิบัติตามระเบียบต่าง ๆ ของทางราชการและเชื่อฟังคำแนะนำของเจ้าหน้าที่(๒)ไม่ใช้อาคารที่พักเพื่อประโยชน์อย่างอื่น นอกจากการพักอาศัยเท่านั้น(๓)ไม่เล่นการพนันทุกชนิดในอาคารที่พักอาศัย หรือบริเวณที่พักอาศัย(๔)ไม่ดื่มสุราหรือเสพสิ่งเสพติดใด ๆ ในอาคารที่พักอาศัยหรือบริเวณที่พักอาศัย(๕)ดูแลรักษาอาคารที่พักอาศัยทั้งภายในและภายนอกให้สะอาดเรียบร้อยอยู่เสมอ ห้ามมิให้ต่อเติม ดัดแปลง ย้าย หรือรื้อถอนส่วนใด ๆของอาคารที่พักอาศัย รวมทั้งการตอกวัสดุต่าง ๆที่อาจทำให้เกิดความเสียหายต่อผนังอาคารที่พักอาศัยด้วย(๖)กรณีมีการชำรุดเสียหายเกี่ยวกับอาคารที่พักอาศัยและสิ่งก่อสร้างภายในบริเวณอาคารต้องแจ้งเจ้าหน้าที่เพื่อแก้ไขโดยเร็ว พร้อมทั้งอำนวยความสะดวกในระหว่างการซ่อมแซมด้วย(๗)ยินยอมให้เจ้าหน้าที่เข้าไปตรวจสอบอาคารที่พักอาศัยตามอำนาจหน้าที่(๘)ไม่เลี้ยงสัตว์ที่อาจจะก่อให้เกิดความรำคาญ เดือดร้อน อันตราย หรือเป็นภัยต่อความสงบสุขแก่ผู้พักอาศัยคนอื่นๆ หรือก่อให้เกิดความสกปรกต่ออาคารที่พักอาศัย เช่น สุนัข แมว เป็นต้น(๙)ไม่ประกอบการใด ๆ หรือมีพฤติกรรมใด ๆ อันเป็นที่รังเกียจแก่สังคมหรือก่อให้เกิดความรำคาญ เดือดร้อน อันตราย หรือเป็นภัยต่อความสงบสุขแก่ผู้พักอาศัยคนอื่นๆ(๑๐)หากค้างชำระค่าน้ำประปาหรือค่ากระแสไฟฟ้า จนกระทั่งถูกตัดมาตรวัดจะต้องเป็นผู้ดำเนินการติดตั้งมาตรวัดให้แล้วเสร็จโดยเร็วผู้ได้รับสิทธิเข้าพักอาศัยในอาคารสงเคราะห์ผู้ใดฝ่าฝืนหรือไม่ปฏิบัติตามวรรคหนึ่งและวรรคสอง(๑) ถึง (๑๐) หรือยอมให้ผู้อื่นฝ่าฝืนหรือไม่ปฏิบัติตามวรรคสอง (๑) ถึง (๙)ให้ถือว่าผู้นั้นกระทำผิดวินัย และให้กองการเจ้าหน้าที่สำนักปลัดกรุงเทพมหานครแจ้งพร้อมส่งพยานหลักฐานไปให้ผู้บังคับบัญชาของผู้นั้นพิจารณาดำเนินการทางวินัยตามควรแก่กรณีข้าราชการและลูกจ้างประจำผู้ใดไม่ได้รับสิทธิเข้าพักอาศัยในอาคารสงเคราะห์แต่ได้เข้าพักอาศัยแทนผู้ได้รับสิทธิให้ถือว่าผู้นั้นกระทำผิดวินัย และให้กองการเจ้าหน้าที่สำนักปลัดกรุงเทพมหานครแจ้งพร้อมส่งพยานหลักฐานไปให้ผู้บังคับบัญชาของผู้นั้นพิจารณาดำเนินการทางวินัยตามควรแก่กรณี[คำว่า กองการเจ้าหน้าที่ สำนักปลัดกรุงเทพมหานคร แก้ไขเพิ่มเติมโดยระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๒) พ.ศ. ๒๕๕๔]ข้อ๑๐ผู้ได้รับสิทธิเข้าพักอาศัยในอาคารสงเคราะห์จะถูกเพิกถอนสิทธิการพักอาศัยในกรณีต่อไปนี้(๑)ขาดคุณสมบัติที่ระบุในข้อ ๗(๒)ฝ่าฝืนหรือไม่ปฏิบัติตามสัญญาเข้าพักอาศัยในอาคารสงเคราะห์(๓)ไม่เข้าพักอาศัยภายใน ๑ เดือน นับแต่วันทำสัญญาเข้าพักอาศัยในอาคารสงเคราะห์(๔)ฝ่าฝืนหรือไม่ปฏิบัติตามข้อ ๙ หรือยอมให้ผู้อื่นฝ่าฝืนหรือไม่ปฏิบัติตามข้อ ๙และเจ้าหน้าที่ได้ตักเตือนแล้วแต่ก็ยังฝ่าฝืนหรือไม่ปฏิบัติตามอีก(๕)ไม่ชำระเงินค่าบำรุงอาคารสงเคราะห์เป็นเวลาติดต่อกัน ๓ เดือน(๖)ค้างชำระค่าน้ำประปาหรือค่ากระแสไฟฟ้าจนกระทั่งถูกตัดมาตรวัดและไม่ดำเนินการติดตั้งมาตรวัดให้แล้วเสร็จภายใน๑ เดือน นับแต่วันถูกตัดมาตรวัดข้อ๑๑ ผู้ถูกเพิกถอนสิทธิตามข้อ ๑๐ต้องออกจากอาคารสงเคราะห์พร้อมขนย้ายทรัพย์สินของตนและผู้ร่วมพักอาศัยออกไปภายใน ๒เดือน นับแต่วันได้รับแจ้งว่าถูกเพิกถอนสิทธิหากไม่ปฏิบัติตามวรรคหนึ่งให้กองการเจ้าหน้าที่ สำนักปลัดกรุงเทพมหานครแจ้งพร้อมส่งพยานหลักฐานไปให้กองกฎหมายและคดีสำนักปลัดกรุงเทพมหานคร ดำเนินการตามกฎหมายและให้แจ้งพร้อมส่งพยานหลักฐานไปให้ผู้บังคับบัญชาของผู้นั้นพิจารณาดำเนินการทางวินัยตามควรแก่กรณีอีกทางหนึ่งด้วย[คำว่า กองการเจ้าหน้าที่ สำนักปลัดกรุงเทพมหานคร แก้ไขเพิ่มเติมโดยระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๒) พ.ศ. ๒๕๕๔]ข้อ๑๒เมื่อผู้ได้รับสิทธิเข้าพักอาศัยในอาคารสงเคราะห์ถึงแก่กรรมลงให้บุคคลที่คณะกรรมการอนุญาตให้ร่วมพักอาศัยออกจากอาคารสงเคราะห์พร้อมขนย้ายทรัพย์สินของตนไปภายใน๖ เดือน นับแต่วันที่ผู้นั้นถึงแก่กรรมหากไม่ปฏิบัติตามวรรคหนึ่งให้กองการเจ้าหน้าที่สำนักปลัดกรุงเทพมหานครแจ้งพร้อมส่งพยานหลักฐานไปให้กองกฎหมายและคดีสำนักปลัดกรุงเทพมหานคร ดำเนินการตามกฎหมาย[คำว่า กองการเจ้าหน้าที่ สำนักปลัดกรุงเทพมหานคร แก้ไขเพิ่มเติมโดยระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๒) พ.ศ. ๒๕๕๔]ข้อ๑๓ ผู้ได้รับสิทธิเข้าพักอาศัยในอาคารสงเคราะห์ต้องรับผิดชอบค่าใช้จ่ายต่อไปนี้(๑)ค่าดูแลบำรุงรักษาอาคารสงเคราะห์และบริเวณ(๒)ค่าประกันอัคคีภัย(๓)ค่ากระแสไฟฟ้า(๔)ค่าน้ำประปา(๕)ค่าประกันความเสียหายอันอาจจะเกิดขึ้นจากการพักอาศัยในอาคารสงเคราะห์ทั้งนี้ให้เป็นไปตามสัญญาเข้าพักอาศัยในอาคารสงเคราะห์ข้อ๑๔ ข้าราชการและลูกจ้างประจำที่มีความประสงค์จะขอเข้าพักอาศัยในอาคารสงเคราะห์ให้ยื่นคำร้องตามแบบที่คณะกรรมการกำหนดต่อกองการเจ้าหน้าที่ สำนักปลัดกรุงเทพมหานครโดยผ่านผู้บังคับบัญชาระดับผู้อำนวยการสำนัก หรือผู้อำนวยการเขต แล้วแต่กรณีและต้องแสดงหลักฐานประกอบการขอเข้าพักอาศัยในอาคารสงเคราะห์ ดังนี้(๑)สำเนาบัตรประจำตัวข้าราชการหรือลูกจ้างประจำ(๒)สำเนาทะเบียนบ้าน(๓)หลักฐานตามข้อ ๗ และหลักฐานอื่นที่เกี่ยวข้องตามข้อ ๘ผู้ยื่นคำร้องตามวรรคหนึ่งหากแจ้งข้อความหรือแสดงหลักฐานอันเป็นเท็จ ให้กองการเจ้าหน้าที่สำนักปลัดกรุงเทพมหานครแจ้งพร้อมส่งพยานหลักฐานไปให้ผู้บังคับบัญชาของผู้นั้นพิจารณาดำเนินการทางวินัยตามควรแก่กรณี[คำว่า กองการเจ้าหน้าที่ สำนักปลัดกรุงเทพมหานครแก้ไขเพิ่มเติมโดยระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๒) พ.ศ. ๒๕๕๔]ข้อ๑๕ผู้ยื่นคำร้องที่ได้รับอนุมัติให้เข้าพักอาศัยในอาคารสงเคราะห์ต้องทำสัญญากับกรุงเทพมหานครตามแบบสัญญาเข้าพักอาศัยในอาคารสงเคราะห์ภายในสิบห้าวันนับแต่วันที่ได้รับแจ้งการอนุมัติ โดยให้ผู้อำนวยการกองการเจ้าหน้าที่สำนักปลัดกรุงเทพมหานคร เป็นผู้ลงนามในสัญญาในนามกรุงเทพมหานคร[คำว่า กองการเจ้าหน้าที่ สำนักปลัดกรุงเทพมหานครแก้ไขเพิ่มเติมโดยระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๒) พ.ศ. ๒๕๕๔]ข้อ๑๖เงินบำรุงอาคารสงเคราะห์ไม่ต้องนำส่งเป็นเงินรายรับของกรุงเทพมหานครโดยให้นำไปใช้เป็นค่าใช้จ่ายในการรักษาความสะอาดตัวอาคารและบริเวณตลอดจนการรักษาความเป็นระเบียบเรียบร้อย ความปลอดภัย และค่าซ่อมแซมสิ่งชำรุดเสียหายตามสภาพการใช้สอยรวมทั้งค่าใช้จ่ายอื่น ๆ ที่เกี่ยวเนื่องกับการดำเนินงานอาคารสงเคราะห์ข้อ ๑๗[๕] การสั่งก่อหนี้หรือสั่งจ่ายเงินบำรุงอาคารสงเคราะห์ครั้งหนึ่งให้เป็นอำนาจของผู้ดำรงตำแหน่งและภายในวงเงินดังต่อไปนี้(๑) ผู้อำนวยการกองการเจ้าหน้าที่ ไม่เกิน๑๐๐,๐๐๐ บาทสำนักปลัดกรุงเทพมหานคร(๒)ปลัดกรุงเทพมหานครหรือรองปลัดกรุงเทพมหานคร ไม่จำกัดวงเงินที่ปลัดกรุงเทพมหานครมอบหมายการสั่งจ่ายเงินจากธนาคารหรือสถาบันการเงินให้ประธานกรรมการหรือรองประธานกรรมการอาคารสงเคราะห์ข้าราชการและลูกจ้างประจำของกรุงเทพมหานครกับกรรมการและเลขานุการหรือกรรมการและผู้ช่วยเลขานุการของคณะกรรมการอาคารสงเคราะห์ข้าราชการและลูกจ้างประจำของกรุงเทพมหานครร่วมกันลงนามในเช็คสั่งจ่ายเงินหรือใบถอนเงินข้อ๑๘ การพัสดุ การรับเงินการเบิกจ่ายเงินและการเก็บรักษาเงิน ให้นำข้อบัญญัติ ระเบียบ ข้อบังคับหรือคำสั่งว่าด้วยการนั้นมาใช้บังคับโดยอนุโลมข้อ๑๙ ให้กองการเจ้าหน้าที่สำนักปลัดกรุงเทพมหานครรับผิดชอบในการควบคุมดูแล จัดการอาคารสงเคราะห์ตลอดจนการพักอาศัยของข้าราชการและลูกจ้างประจำให้เป็นไปตามระเบียบนี้และให้จัดทำรายงานการรับจ่ายเงินบำรุงอาคารสงเคราะห์เป็นประจำทุกเดือนและเมื่อสิ้นปีงบประมาณให้รายงานสรุปการรับ -จ่ายเงินประจำปีและเงินคงเหลือให้ปลัดกรุงเทพมหานครทราบ[คำว่า กองการเจ้าหน้าที่ สำนักปลัดกรุงเทพมหานครแก้ไขเพิ่มเติมโดยระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๒) พ.ศ. ๒๕๕๔]ข้อ๒๐ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ ให้เสนอผู้ว่าราชการกรุงเทพมหานครพิจารณาสั่งการข้อ๒๑ ให้ปลัดกรุงเทพมหานครรักษาการตามระเบียบนี้ประกาศณ วันที่ ๒๐ พฤศจิกายน พ.ศ. ๒๕๓๘ศาสตราจารย์ร้อยเอก กฤษฎา อรุณวงษ์ ณ อยุธยาผู้ว่าราชการกรุงเทพมหานครระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๒) พ.ศ. ๒๕๕๔[๖]ข้อ ๕ ให้แก้ไขคำว่า กองสังคมสงเคราะห์ สำนักสวัสดิการสังคม และ สำนักสวัสดิการสังคม ในระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์พ.ศ. ๒๕๓๘ เป็นคำว่า กองการเจ้าหน้าที่ สำนักปลัดกรุงเทพมหานคร ทุกแห่งระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๓) พ.ศ. ๒๕๕๖[๗]ปณตภร/ผู้จัดทำ๓๑ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๓๗ ง/หน้า ๔/๑๗ ตุลาคม ๒๕๕๖[๒] ข้อ ๕แก้ไขเพิ่มเติมโดยระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๒) พ.ศ. ๒๕๕๔[๓] ข้อ ๖แก้ไขเพิ่มเติมโดยระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๒) พ.ศ. ๒๕๕๔[๔] ข้อ ๗(๒) แก้ไขเพิ่มเติมโดยระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๓) พ.ศ. ๒๕๕๖[๕] ข้อ ๑๗แก้ไขเพิ่มเติมโดยระเบียบกรุงเทพมหานครว่าด้วยการพักอาศัยในอาคารสงเคราะห์ข้าราชการและลูกจ้างประจำของกรุงเทพมหานครและการใช้จ่ายเงินบำรุงอาคารสงเคราะห์(ฉบับที่ ๓) พ.ศ. ๒๕๕๖[๖] ราชกิจจานุเบกษาเล่ม ๑๒๘/ตอนพิเศษ ๗๔ ง/หน้า ๒/๖ กรกฎาคม ๒๕๕๔[๗] ราชกิจจานุเบกษาเล่ม ๑๓๐/ตอนพิเศษ ๑๓๗ ง/หน้า ๑๐/๑๗ ตุลาคม ๒๕๕๖